ਸੂਰਜ ਗ੍ਰਹਿਣ-ਪਰਹੇਜ
ਸੂਰਜ ਗ੍ਰਹਿਣ ਉਸ ਸਮੇਂ ਲੱਗਦਾ ਹੈ ਜਦ ਸੂਰਜ ਅਤੇ ਧਰਤੀ ਦੇ ਵਿਚਾਲੇ ਚੰਦ ਆ ਜਾਂਦਾ ਹੈ। ਪਹਿਲੇ ਸਮਿਆਂ ਵਿਚ ਸੂਰਜ ਗ੍ਰਹਿਣ ਸਮੇਂ ਗਰਭਵਤੀ ਇਸਤਰੀ ਨੂੰ ਕਈ ਰੱਖਾ ਰੱਖਣ/ਪ੍ਰਹੇਜ਼ ਕਰਨ ਲਈ ਕਿਹਾ ਜਾਂਦਾ ਸੀ ਤਾਂ ਜੋ ਹੋਣ ਵਾਲੇ ਬੱਚੇ ਤੇ ਗ੍ਰਹਿਣ ਦਾ ਮਾੜਾ ਅਸਰ ਨਾ ਪਵੇ। ਗ੍ਰਹਿਣ ਸਮੇਂ ਗਰਭਵਤੀ ਨੂੰ ਸੂਤ ਦੀ ਅੱਟੀ ਨੂੰ ਪੈਰ ਵਿਚ ਪਾ ਕੇ ਘਰ ਅੰਦਰ ਹੀ ਰਹਿਣ ਦੀ ਪਾਬੰਦੀ ਲਾਈ ਜਾਂਦੀ ਸੀ। ਕੋਈ ਵੀ ਕੰਮ ਕਰਨ ਦੀ ਮਨਾਹੀ ਹੁੰਦੀ ਸੀ। ਗਰੀਬ ਗੁਰਬੇ ਨੂੰ ਗਰਭਵਤੀ ਦੇ ਹੱਥੋਂ ਪੁੰਨ ਦਾਨ ਕਰਾਇਆ ਜਾਂਦਾ ਸੀ। ਗਰਭਵਤੀ ਨੂੰ ਸਲਵਾਰ ਦਾ ਨਾਲਾ ਬੰਨ੍ਹਣ ਦੀ ਵੀ ਮਨਾਹੀ ਹੁੰਦੀ ਸੀ। ਏਸੇ ਤਰ੍ਹਾਂ ਹੋਰ ਵੀ ਕਈ ਰੱਖਾਂ ਰਖਾਈਆਂ ਜਾਂਦੀਆਂ ਸਨ। ਸੂਰਜ ਗ੍ਰਹਿਣ ਲੱਗਣਾ ਕੁਦਰਤ ਦਾ ਇਕ ਨਿਯਮ ਹੈ। ਇਸ ਦਾ ਕਿਸੇ ਵੀ ਵਿਅਕਤੀ ਤੇ ਗਰਭਵਤੀ ਇਸਤਰੀ ਤੇ ਕੋਈ ਵੀ ਮਾੜਾ ਅਸਰ ਨਹੀਂ ਹੁੰਦਾ। ਗਰਭਵਤੀ ਤੇ ਗ੍ਰਹਿਣ ਸਮੇਂ ਲਾਈਆਂ ਜਾਂਦੀਆਂ ਬੰਦਸ਼ਾਂ ਇਕ ਅੰਧ ਵਿਸ਼ਵਾਸ ਸੀ। ਹੁਣ ਲਸ਼ ਪੜ੍ਹ ਗਏ ਹਨ। ਸਾਇੰਸ ਨੇ ਧਰਤੀ, ਪਤਾਲ ਤੇ ਅਕਾਸ਼ ਦੀ ਖੋਜ ਕਰ ਲਈ ਹੈ। ਇਸ ਲਈ ਹੁਣ ਸੂਰਜ ਗ੍ਰਹਿਣ ਸਮੇਂ ਕੋਈ ਵੀ ਗਰਭਵਤੀ ਇਸਤਰੀ ਕੋਈ ਵੀ ਪਰਹੇਜ਼ ਨਹੀਂ ਕਰਦੀ।